Ondersoek kom ná moles by tronk | Nuus24
Ondersoek kom ná moles by tronk
2013-01-14 07:16
Johannesburg – Die Suid-Afrikaanse Menseregtekommissie (SAMRK) het 'n ondersoek van stapel gestuur na 'n oproer by die Groenpunt-tronk in die Vrystaat verlede week, het die organisasie Sondag gesê."Die SAMRK sal graag wil vasstel of menseregte geskend is voor en gedurende die oproer, en indien wel, watter stappe gedoen kan word om die oortredings reg te stel," het die kommissie in 'n verklaring gesê.Gevangenes het geweier om te eet, en daarna skade in die tronk in Deneysville veroorsaak toe hulle selle en kantore aan die brand gesteek het. Vier tronkbewaarders is in die proses beseer.Altesaam 50 gevangenes is beseer.Gevangenes het oor die gehalte van kos en die optrede van sommige bewaarders gekla. Hulle het ook die afdanking van 'n eenheidshoof geëis.– Volg Nuus24 op Twitter.
Rower brand los op metro-beampte
'n Johannesburgse metropolisiebeampte is gewond toe 'n vermeende rower naby die Marlboro Gautrein-stasie op hom losgebrand het.
Een gewond in skietery buite Gautrein-stasie
'n Woordvoerder het bevestig dat een persoon buite die Marlboro-stasie in Sandton, noord van Johannesburg, gewond is in 'n skietvoorval.
Bespoedig inisiasie-ondersoek, vra ANC
Die ANC het gesê dit is teleurstellend dat die ondersoek na die dood van 27 seuns by inisiasieskole nie as dringend beskou word nie.
Beatrix Rode sê...
Rudi- dalk moet jy jou by jou speelgoedkarretjies hou - hierdie is nie 'n onderwerp vir seuns wat nat agter hulle ore is nie!!